Matador (TV-serie)

Matador er en dansk dramaserie som gikk på DR fra 1978 til 1981. Serien fulgte livet i en dansk provinsby i perioden 1929-1947. Den er regissert av Erik Balling etter en idé av Lise Nørgaard, som sammen med Paul Hammerich, Karen Smith og Jens Louis Petersen skrev manuskriptet. Serien tegnet et portrett av 1930-tallets depresjon samt Danmark under andre verdenskrig. 

Serien er blitt en dansk klassiker og en av Danmarks Radios største TV-suksesser og er blitt kringkastet adskillige ganger. Serien er solgt til en lang rekke land, og en DVD-gjenutgivelse har fornyet interessen. Serien er basert på Lise Nørgaards oppvekst og er meget dansk i sitt uttrykk. 

 Handling 
Serien følger livet i en dansk provinsby i perioden 1929-1947. Hovedpersonen Mads Andersen-Skjern kommer i 1929 som handelsreisende til den søvnige kjøpstad Korsbæk. Han oppfatter raskt at byens næringsliv er i ferd med å stagnere og starter en manufakturforretning som utkonkurrer byens hittil eneste forretning av sitt slag, Damernes Magasin. 
I begynnelsen møter Mads Skjern passiv motstand fra byens fine, gamle familier, primært familien Varnæs. Bankdirektør Hans Christian Varnæs nekter, i et forsøk på å beskytte sin venn Albert Arnesen, som eier Damernes Magasin, å låne startkapital til Skjern. Men Mads har andre ressurser og har medvind grunnet skarp og kompetent forretningsdrift.

Rundt denne hovedhistorien følger vi livet hos høy og lav i Korsbæk. Det er grisehandleren Oluf Larsen som blir Mads Skjerns svigerfar, bartenderen Boldt, som på Jernbanerestauranten serverer øl og dagens rett til stamgjestene, som utover grisehandleren består av kommunisten Lauritz «Røde» Jensen og maleren Frede «Fede» Hansen. Vi følger tjenestefolkene hos familien Varnæs; den tro kokkepiken Laura og den mer ambisiøse Agnes, som ender med å eie sin egen virksomhet; og blir ansatt hos Skjern. Det er romansen mellom Kristen Skjern og Elisabeth Friis (Varnæs' svigerinne), og inn i alle hus og på tvers av sosiale skiller og fiendskap foretar dr. Hansen sine hjemmebesøk. Dertil en masse biroller som alle har sine egne historier.

Rollebesetning
Jens Arentzen, Ulrik Varnæs (voksen)
Birthe Backhausen, Musse Skjold Hansen
Karen Berg, fru Fernando Møhge
Lily Broberg, Kathrine Larsen
Birgitte Bruun, Ester, stuepige hos Varnæs og venninne til Agnes
Søren Bruun, Ulrik Varnæs (barn)
Jørgen Buckhøj, Mads Skjern
Niels Martin Carlsen, Daniel Skjern (voksen)
Benedikte Dahl, Ellen Skjern (voksen)
Jacob Dalgaard, Daniel Skjern, (barn)
Birgitte Federspiel, baronesse Arendse von Rydtger
Vera Gebuhr, Inger Jørgensen
Morten Grunwald, Ernst Nyborg, kunstmaler
Esper Hagen, Arnold Vinter
John Hahn-Petersen, hr. Stein
Camilla Hammerich, Regitze Varnæs (voksen)
Benny Hansen, maleren Frede "Fede" Hansen
Else Marie Juul Hansen, konsulinne Holm
Holger Juul Hansen, Hans Christian Varnæs
Kirsten Hansen-Møller, Marie Hansen, gift med "Fede"
Ulla Henningsen, Iben Skjold Hansen (senere gift Skjern)
Paul Hüttel, Herbert Schmidt
Arthur Jensen, hr. Schwann
Anne Jensen, Gudrun, stuepike hos Skjern 
Pouel Kern, kirketjener
Jesper Langberg, Kristen Skjern
Buster Larsen, Oluf Larsen
Ellen Winther Lembourn, Minna Varnæs
Gyrd Løfquist, Vangel – generalkonsul 
Lis Løwert, Violet Vinter
Hanne Løye, Frk. Mikkelsen, skoleforstanderinne Preben Mahrt, Albert Arnesen
Bent Mejding, Jørgen Varnæs
Jens Christian Milbrat, Erik Skjern
Karen-Lise Mynster, Ulla Jacobsen
Karin Nellemose, Misse Møhge
Helle Nielsen, Ellen Skjern, (barn)
Ditte Maria Norup, Helle Varnæs
Tove Maës, Lilly Lund
Ghita Nørby, Ingeborg Skjern
Kirsten Olesen, Agnes Jensen
Sonja Oppenhagen, Vicki Hachel
Per Pallesen, Tjener Boldt
Hardy Rafn, Godtfred Lund
Kurt Ravn, Lauritz "Røde" Jensen
Poul Reichhardt, murermester Jessen
Elin Reimer, Laura Sørensen
Christiane Rohde, frk. Hollenberg
Kirsten Rolffes, Anna Skjern
Bendt Rothe, baron Carl von Rydtger
Malene Schwartz, Maude Varnæs
Helge Kjærulff-Schmidt lærer Andersen
Ove Sprogøe, doktor Louis Hansen
Karl Stegger, konsul Holm
Christian Steffensen, Poul Kristensen
Finn Storgaard, Gustav Friis
Axel Strøbye, Viggo Skjold Hansen
Bodil Udsen, fru murermester Jessen
Helle Virkner, Elisabeth Friis
Bjørn Watt Boolsen, oberst Hachel
Susse Wold, Gitte Graa

Avsnitt
 «Den rejsende» (1978)
 «Genboen» (1978)
 «Skiftedag» (1978)
 «Skyggetanten» (1978)
 «Den enes død» (1978)
 «Opmarch» (1978)
 «Fødselsdagen» (1979)
 «Komme fremmede» (1979)
 «Hen til kommoden» (1979)
 «I disse tider» (1979)
 «I klemme» (1979)
 «I lyst og nød» (1979)
 «Et nyt liv» (1980)
 «Brikkerne» (1980)
 «At tænke og tro» (1980)
 «Lauras store dag» (1980)
 «De voksnes rækker» (1980)
 «Hr. Stein» (1980)
 «Handel og vandel» (1981)
 «Den 11. time» (1981)
 «Vi vil fred her til lands» (1981)
 «Det går jo godt» (1981)
 «Mellem brødre» (1981)
 «New Look» (1981)

 Kulturkanonen 
Matador er tatt opp i den danske Kulturkanonen.

 Referanser 

 Eksterne lenker 

 Matadors nettsted

Kategori:Danske dramaserier
Kategori:Den danske kulturkanonen
Kategori:TV-produksjoner på DR
Kategori:Danske TV-produksjoner fra 1970-årene
Kategori:Danske TV-produksjoner fra 1980-årene